|  |  |  |  |  |  |  |
| --- | --- | --- | --- | --- | --- | --- |
| **Številka:** | | 35009-2/2011-MOP/174 |  | | | |
| **Ljubljana, dne** | | 17. 5. 2019 |
| **GENERALNI SEKRETARIAT VLADE**  **REPUBLIKE SLOVENIJE**  [**gp.gs@gov.si**](mailto:gp.gs@gov.si) | | |
| Zadeva: | | Predlog sklepa o ustavitvi priprave državnega prostorskega načrta za območje HE Hrastje-Mota na Muri – predlog za obravnavo | | | | |
| 1. | Predlog sklepov vlade: | | | | | |
| **Na podlagi šestega odstavka 21. člena Zakona o vladi (Uradni list RS, št.**[**24/05**](http://www.uradni-list.si/1/objava.jsp?sop=2005-01-0823)**– uradno prečiščeno besedilo,**[**109/08**](http://www.uradni-list.si/1/objava.jsp?sop=2008-01-4694)**,**[**38/10**](http://www.uradni-list.si/1/objava.jsp?sop=2010-01-1847)**– ZUKN,**[**8/12**](http://www.uradni-list.si/1/objava.jsp?sop=2012-01-0268)**,**[**21/13**](http://www.uradni-list.si/1/objava.jsp?sop=2013-01-0787)**,**[**47/13**](http://www.uradni-list.si/1/objava.jsp?sop=2013-01-1783)**– ZDU-1G,**[**65/14**](http://www.uradni-list.si/1/objava.jsp?sop=2014-01-2739)**in**[**55/17**](http://www.uradni-list.si/1/objava.jsp?sop=2017-01-2521)**) je Vlada Republike Slovenije na … seji dne … pod točko … sprejela naslednji sklep:**   1. Vlada Republike Slovenije odloči, da se postopek priprave državnega prostorskega načrta za območje HE Hrastje-Mota na Muri ustavi. 2. Vlada Republike Slovenije ugotovi, da delovna skupina za pripravo državnega prostorskega načrta za območje Hrastje-Mota preneha delovati.   Prejmejo:   * Ministrstvo za okolje in prostor ([gp.mop@gov.si](mailto:gp.mop@gov.si)): Direktorat za prostor, graditev in stanovanja, Direktorat za okolje, Direktorat za vode in investicije; * Ministrstvo za infrastrukturo ([gp.mzi@gov.si](mailto:gp.mzi@gov.si)): Direktorat za energijo, Direktorat za kopenski promet; * Ministrstvo za infrastrukturo, Uprava Republike Slovenije za pomorstvo (ursp.box@gov.si); * Ministrstvo za okolje in prostor, Agencija Republike Slovenije za okolje ([gp.arso@gov.si](mailto:gp.arso@gov.si)); * Ministrstvo za kmetijstvo, gozdarstvo in prehrano ([gp.mkgp@gov.si](mailto:gp.mkgp@gov.si)): Direktorat za kmetijstvo, Direktorat za gozdarstvo, lovstvo in ribištvo; * Ministrstvo za kulturo, Direktorat za kulturno dediščino ([gp.mk@gov.si](mailto:gp.mk@gov.si)); * Ministrstvo za zdravje, Direktorat za javno zdravje ([gp.mz@gov.si](mailto:gp.mz@gov.si)); * Ministrstvo za obrambo, Uprava Republike Slovenije za zaščito in reševanje ([gp.dgzr@urszr.si](mailto:gp.dgzr@urszr.si)); * Ministrstvo za obrambo, Direktorat za logistiko, Sektor za gospodarjenje z nepremičninami ([glavna.pisarna@mors.si](mailto:glavna.pisarna@mors.si)); * Ministrstvo za kmetijstvo, gozdarstvo in prehrano, Uprava RS za varno hrano, veterinarstvo in varstvo rastlin ([gp.uvhvvr@gov.si](mailto:gp.uvhvvr@gov.si)); * Ministrstvo za javno upravo, Direktorat za stvarno premoženje (gp.mju@gov.si); * Ministrstvo za notranje zadeve, Sekretariat, Urad za logistiko (gp.mnz@gov.si); * Ministrstvo za finance, Finančna uprava Republike Slovenije, (gfu.fu@gov.si); * DEM, d.o.o., Obrežna 170, 2000 Maribor; info@dem.si; * Občina Križevci, Križevci 11, 9242 Križevci; info@obcina-krizevci.si, * Občina Murska Sobota, Kardoševa 2, 9000 Murska Sobota; mestna.obcina@murska-sobota.si; * Občina Radenci, Radgonska cesta 9, 9252 Radenci;[obcina@radenci.si](mailto:obcina@radenci.si); * Občina Tišina, Tišina 4, 9251 Tišina; [obcina@tisina.si](mailto:obcina@tisina.si); * Društvo za proučevanje rib Slovenije, Polanškova 24, Ljubljana Črnuče, [dprslovenije@gmail.com](mailto:dprslovenije@gmail.com) * Vodovod Sistema B d.o. Kopališča ulica 2, 9000 Murska Sobota   V vednost:   * Ministrstvo za finance ([gp.mf@gov.si](mailto:gp.mf@gov.si)); * Služba Vlade Republike Slovenije za zakonodajo ([gp.svz@gov.si](mailto:gp.svz@gov.si)); * Urad Vlade Republike Slovenije za komuniciranje ([gp.ukom@gov.si](mailto:gp.ukom@gov.si)). | | | | | | |
| 2. | Predlog za obravnavo predloga zakona po nujnem ali skrajšanem postopku v Državnem zboru RS z obrazložitvijo razlogov: | | | | | |
|  | | | | | | |
| 3.a | Osebe, odgovorne za strokovno pripravo in usklajenost gradiva: | | | | | |
| * Simon Zajc, minister, * Aleš Prijon, državni sekretar, * Marko Maver, državni sekretar, * Mag. Tanja Bolte, generalna direktorica Direktorata za okolje, * Barbara Radovan, generalna direktorica Direktorata za prostor, graditev in stanovanja * Ana Vidmar, vodja Sektorja za prostorsko načrtovanje, * Mag. Vesna Kolar Planinšič, vodja Sektorja za strateško presojo, * Tjaša Gregorič, podsekretarka. | | | | | | |
| 3.b | Zunanji strokovnjaki, ki so sodelovali pri pripravi dela ali celotnega gradiva: | | | | | |
| */* | | | | | | |
| 4. | Predstavniki vlade, ki bodo sodelovali pri delu Državnega zbora RS: | | | | | |
| / | | | | | | |
| 5. | Kratek povzetek gradiva: | | | | | |
| Vladi je predložen sklep o ustavitvi priprave državnega prostorskega načrta za območje HE Hrastje-Mota na Muri. Na podlagi Sklepa o pripravi državnega prostorskega načrta za območje HE Hrastje-Mota na Muri (številka: 35000-3/2013/7, dne 16. 5. 2013), so bile preučene in ocenjene tri variante, ki pa so vse okoljsko nesprejemljive. Zato se priprava državnega prostorskega načrta ustavi. | | | | | | |
| 6. | Presoja posledic za: | | | | | |
| a) | na javnofinančna sredstva v višini, večji od 40 000 EUR v tekočem in naslednjih treh letih | | | DA | | |
| b) | na usklajenost slovenskega pravnega reda s pravnim redom Evropske unije | | | NE | | |
| c) | administrativne posledice | | | NE | | |
| č) | na gospodarstvo, posebej na mala in srednja podjetja ter konkurenčnost podjetij | | | NE | | |
| d) | na okolje, kar vključuje tudi prostorske in varstvene vidike | | | NE | | |
| e) | na socialno področje | | | NE | | |
| f) | na dokumente razvojnega načrtovanja:   * na nacionalne dokumente razvojnega načrtovanja, * na razvojne politike na ravni programov po strukturi razvojne klasifikacije programskega proračuna, * na razvojne dokumente Evropske unije in mednarodnih organizacij. | | | DA | | |
| 7. b | **Predstavitev ocene finančnih posledic, nižjih od 40 000 EUR:** | | | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   Ustavite priprave DPN bo lahko imela finančne posledice v prihodnjih proračunih zaradi vodnogospodarskih ureditev. Natančnejše ocene se lahko pripravijo samo na podlagi projektov, zato jih v tej fazi ni mogoče pripraviti. V kolikor bi bila sredstva potrebna bodo le-ta zagotovljena iz Sklada za vode. | | | | | | |
| 8. | **Predstavitev sodelovanja z združenji občin:** | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | |
| 9. | **Predstavitev sodelovanja javnosti:** | | | | | |
| **Gradivo je bilo predhodno objavljeno na spletni strani predlagatelja** | | | | | | **NE** |
| Razlogi za neobjavo:  Predlog sklepa predhodno ni bil objavljen na spletni strani predlagatelja, in tako nanj tudi niso bile podane oz. prejete pripombe ali predlogi civilne družbe. Gradivo pa je pripravljeno na podlagi predlogov in mnenj civilne družbe, Okoljskega poročila in Študije varijant v postopku državnega prostorskega načrta in celovite presoje vplivov na okolje. | | | | | | |
| 10. | Pri pripravi gradiva so bile upoštevane zahteve iz Resolucije o normativni dejavnosti: | | | NE | | |
| 11. | Gradivo je uvrščeno v delovni program vlade: | | | NE | | |
| **Marko Maver**  **državni sekretar** | | | | | | |

**Priloge:**

* Obrazložitev

**O B R A Z L O Ž I T E V**

**K sklepu o USTAVITVI PRIPRAVE**

**državnega prostorskega načrta ZA OBMOČJE HE HRASTJE-MOTA NA MURI**

Postopek pripravedržavnega prostorskega načrta se je pričel skladno z Zakonom o umeščanju ureditev državnega pomena v prostor (Uradni list RS, št. 80/10, 106/10 – popr. in 57/12, v nadaljnjem besedilu: ZUPUDPP), na podlagi Sklepa o pripravi državnega prostorskega načrta (v nadaljnjem besedilu: DPN) za območje HE Hrastje-Mota na Muri (številka: 35000-3/2013/7, dne 16. 5. 2013).

Učinke sprejetega sklepa o pripravi DPN je določal 23. člen ZUPUDPP, in sicer sprejetje začasnih ukrepov za zavarovanje urejanja prostora. Za določeno območje bi se lahko sprejeli začasni ukrepi za zavarovanje urejanja prostora, vendar le-ti za območje DPN Hrastje-Mota na Muri niso bili predlagani in niti sprejeti.

S pričetkom uporabe Zakona o urejanju prostora (Uradni list RS, št. 61/17, v nadaljnjem besedilu: ZUreP-2), se je postopek priprave DPN nadaljeval skladno s prvim odstavkom 270. členatega zakona.

Sklep o pripravi DPN je bil pripravljen na podlagi:

* pobude ministrstva pristojnega za energijo (dopis št. 360-3/2011-132, z dne 2. 2. 2012), utemeljene z gradivom, ki ga je izdelal Urbis d.o.o., Maribor (št. 2011/P-044A, januarja 2012),
* pobud občin za sočasno umestitev ureditev lokalnega pomena, ki so neposredno povezane z načrtovanimi ureditvami državnega pomena: Radenci (dopisi št.: 350-2/2012 0002/ZD z dne 23. 08 2012), Tišina (dopis št.: 355-0006/2012-3 z dne 29. 8. 2012), Murska Sobota (dopis št.: 350-0003/2012-16(182) z dne 27. 8. 2012), Križevci (dopis št.: 031-01/2012-1093 z dne 28. 8. 2012),
* analize smernic, ki jo je izdelal Urbis d.o.o., Maribor (št. 2011/P-044A, septembra 2012, dopolnjeno februarja 2013),
* izhodišč za pripravo okoljskega poročila ( VGB d.o.o., Maribor in Urbis d.o.o., Maribor, št.: 3329/11, marca 2013).

Cilj načrtovane prostorske ureditveje bil zagotoviti celostno urejanje Mure, preprečitev nadaljnjega poglabljanja struge in zagotavljanje primernega nivoja podzemne vode, povečanje poplavne varnosti in zagotavljane možnosti namakanja kmetijskih zemljišč, ob sočasnem uresničevanju ciljev učinkovite rabe energije, povečanje deleža obnovljivih virov energije v primarni energetski bilanci države, zagotavljanje zanesljive in kakovostne električne energije, zagotavljanje uravnotežene diverzifikacije uporabe primarnih energetskih virov, zagotavljanje ekonomsko upravičene rabe obnovljivih virov energije, spodbujanje domače proizvodnje električne energije, zmanjšanje naraščajočega primanjkljaja električne moči v urah koničnega odjema.

Z državnim prostorskim načrtom naj bi bile, v skladu s sklepom o pripravi DPN, načrtovane naslednje ureditve državnega pomena:

* ureditve za preprečitev nadaljnjega poglabljanja struge in zagotavljanja ustreznega nivoja podzemne vode,
* ureditve za povečanje poplavne varnosti,
* ureditve, s katerimi bo omogočeno namakanje kmetijskih zemljišč,
* ureditve za izgradnjo hidroenergetskih objektov in obvodne struge,
* ureditve za nadomestne habitate na območjih, določenih v okoljskem poročilu.

Skupaj z navedenimi ureditvami naj bi se preverile tudi možnosti za sočasno umeščanje ureditev lokalnega pomena, za katere so podale pobude občine.

V skladu s tedaj veljavnim ZUPUDPP sta bila v letu 2016 izdelana Študija variant in Okoljsko poročilo. Območje DPN v študiji variant je posegalo na območje občin: Križevci, Murska Sobota, Radenci in Tišina, na odseku reke Mure od potoka Kučnica, do avtocestnega mostu pri Vučji vasi. Prostorska ureditev državnega pomena se je skladno s 24. členom ZUPUDPP načrtovala v variantah. V Študiji variant so se variante podrobneje obdelale, ovrednotile in primerjale s prostorsko- družbenega, varstvenega, funkcionalnega in ekonomskega vidika ter ocenile z vidika sprejemljivosti v lokalnem okolju. Okoljsko vrednotenje je bilo izvedeno v celoviti presoji vplivov na okolje in presoji sprejemljivosti na varovana območja.

Kot potencialna lokacija pregradnega objekta HE so bile primerjane tri variante, ki so se med seboj razlikovale glede na lokacijo zajezitve oziroma pregradnega objekta in število elektrarn. Dve varianti sta predvidevali eno hidroelektrarno na dveh potencialnih lokacijah, tretja varianta pa dve manjši hidroelektrarni. Vse primerjane hidroelektrarne so pretočnega tipa moči do 55 MW, prostornine akumulacij pa približno 4 milijone m3. V zaključku študija variant povzema, da v primeru katerekoli od obravnavanih variant ne bo možno doseči dobrega ekološkega stanja površinske vode in ne bo možno preprečiti poslabšanja njenega ekološkega stanja. Prav tako ne bo možno doseči varstvenih ciljev z vidika varstva narave, zato so vse variante z okoljskega vidika ocenjene kot manj primerne.

Študija variant je za morebitno nadaljevanje postopka, ob predpostavki uspešne prevlade javne koristi energetike nad koristjo varstva narave, predlagala kot najustreznejšo variant tisto, ki se je z vidika vplivov na okolje izkazovala kot najmanj škodljiva. To je varianta 1, ki predvideva eno jezovno zgradbo, s poglobitvijo struge v dolžini 2,6 km do največje globine 1, 7 m tik pod zgradbo.

Ministrstvo je skladno s 42. členom Zakona o varstvu okolja posredovalo plan in okoljsko poročilo ministrstvom in drugim organizacijam, ki so glede na vsebino plana pristojne za posamezne zadeve varstva okolja, varstvo ali rabo naravnih dobrin, krajine, varstvo zdravja ljudi ali varstvo kulturne dediščine in jih pozvalo, da ministrstvu pošljejo pisno mnenje o sprejemljivosti vplivov izvedbe plana na okolje s stališča njihove pristojnosti, ali pisno sporočijo, da okoljsko poročilo ne omogoča presoje vplivov izvedbe plana na okolje in ga je zato treba dopolniti z dodatnimi ali podrobnejšimi informacijami, sicer se šteje, da je okoljsko poročilo ustrezno. Ministrstvo je po pridobitvi pisnih mnenj ministrstev in organizacij z dopisi št. 35409-116/2012/198 z dne 31. 1. 2017, št. 35409-116/2012/204 z dne 24. 2. 2017 in 35409-116/2012/219 z dne 11. 7. 2017 obvestilo pripravljavca plana o tem, da okoljsko poročilo še ni ustrezno in zahtevalo dopolnitev okoljskega poročila z dodatnimi ali s podrobnejšimi informacijami. Pripravljavec plana je z dopisom 35009-2/2011/143-10921-03, dne 14. 5. 2018 obvestil ministrstvo, da so izvedeni popravki in da je gradivo dostopno na spletnem strežniku https://dokumenti-pis.mop.gov.si/interno.

Ministrstvo je pregledalo naslednja gradiva: idejne rešitve HSE Invest d.o.o., št.: HIHM 5997/2014, avgust 2016), Preveritev razvojnega potenciala za ureditev lokalne infrastrukture (HSE Invest d.o.o., št.: HIHM 5997/ 2014, junij 2016), Okoljsko poročilo za DPN HE Hrastje-Mota na Muri (VGB d.o.o., Maribor, št.: 3421/13, oktober 2016, dopolnitev april 2017, dopolnitev april 2018), Dodatek za varovana območja (VGB Maribor d.o.o. in Center za kartografijo favne in flore, Miklavž na Dravskem polju, št.: 3421/13-D, oktober 2016, dopolnitve april 2017), Odgovori pojasnila in komentarji k obvestilu ministrstva za okolje in prostor glede ustreznosti okoljskega poročila ter k ugotovitvam neodvisnih okoljskih znanstvenikov iz Avstrije (dr. Egger in dr. Weiss) in k ugotovitvam Vodovoda sistem B d.o.o. (VGB Maribor d.o.o., april 2017, dopolnitev 25. april 2018), DPN HE Hrastje-Mota, Študija variant (Urbis d.o.o., Maribor, št.: 2011/P-044A, november 2016) Ministrstvo za okolje in prostor je ugotovilo, da se idejni projekt ni spremenil in da je predložena okoljsko nesprejemljiva varianta, da pa je bilo dopolnjeno okoljsko poročilo ter pripravljena natančna pojasnila. (Odgovori na pripombe ZRSVN in Zveze društev Moja Mura izdelal: Urbis d.o.o., Maribor, št.: 2011/P-044 aprila 2018).

Ministrstvo je preverilo tudi skladnost z 12(1) členom, ki določa, da če so ugotovljeni bistveni ali uničujoči vplivi plana ali s planom načrtovanega posega v okolje, se preveri, ali se jih lahko z ustreznimi omilitvenimi ukrepi prepreči, omili ali odpravi v taki meri, da postanejo vplivi izvedbe plana za okolje sprejemljivi.

V mnenju št. 35409-116/201-244 z dne 12.02.2019 je ministrstvo za okolje in prostor ugotovilo, da je Okoljsko poročilo za DPN za HE Hrastje – Mota na Muri št. 3421/13, izdelovalca: Vodnogospodarskega biroja Maribor d.o.o., Maribor, oktober 2016, dopolnjeno aprila 2017 in dodatno dopolnjeno aprila 2018) skladno z Uredbo o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. [73/05](http://www.uradni-list.si/1/objava.jsp?sop=2005-01-3253)) (v nadaljnjem besedilu uredba) ter zadostuje ravni plana - državnega prostorskega načrta, Študije variant. Iz okoljskega poročila je razvidno, da ni podanih ukrepov za zmanjšanje vpliva, ampak je podana strokovna ugotovitev, da predloženih rešitev ni možno omiliti tako, da bi plan postal sprejemljiv z omilitvenimi ukrepi in tako pridobil oceno C. Okoljsko poročilo je pripravila interdisciplinarna strokovna ekipa z ustreznimi referencami in izkušnjami, ki je ugotovila, da nobene izmed variant v Študiji variant ni mogoče omiliti do takšne mere, da bi bil vpliv sprejemljiv, zato je ocena Presoje sprejemljivosti na varovana območja D, kar po Uredbi o okoljskem poročilu in celoviti presoji vplivov na okolje pomeni, da je vpliv bistven, plan pa nesprejemljiv. Ministrstvo za okolje in prostor je tudi ugotovilo, da Študija variant ni podala variante, ki bi bila okoljsko sprejemljiva oz. bi bil vpliv nebistven zaradi omilitvenih ukrepov. Zato je ministrstvo na podlagi 42. člena Zakona o varstvu okolja ocenilo, da je plan nesprejemljiv.

V juliju 2018 je UNESCO v okviru programa Človek in biosfera, na predlog Slovenije razglasil območje Mura v Republiki Sloveniji za biosferno območje Mura, kar pomeni, da je postalo del svetovne mreže biosfernih območij. Cilj območja je tako ohranjanje narave in značilnosti ter trajnostni razvoj. Stranki v postopku celovite presoje vplivov na okolje Društvo za proučevanje rib Slovenije in Zveza društev za obvarovanje reke in sonaravni razvoj ob Muri-Moja Mura, opozarjata na vplive na reko Muro, ki sodi s svojimi pritoki med biotsko najbogatejša območja v Sloveniji in v Evropi ter predstavlja življenjski prostor številnih ogroženih in zavarovanih rastlinskih in živalskih vrst, tudi takšne, ki živijo samo na območju reke Mure. Opozarjata tudi na negativne vplive na evropsko ekološko omrežje Naturo 2000 ter vrste in habitatne tipe.

Mednarodne nevladne organizacije, kot so Drava Federation in WWF menijo, da je treba ohraniti še edino ohranjeno dolinsko reko v Sloveniji in pozivajo k mednarodnemu postopku.

Prav tako so zahtevo za čezmejni postopek po mednarodnem Protokolu o strateški presoji vplivov na okolje podale Republika Avstrija, Republika Hrvaška in Madžarska. Ker so hidroelektrarne na Prilogi 1, Zakona o ratifikaciji Konvencije o čezmejnih vplivih na okolje, bi v primeru nadaljevanja postopka morali z gradivom, ki ima že nacionalno negativno okoljsko oceno izvesti čezmejne postopke strateške presoje vplivov na okolje, vključno z javnimi predstavitvami v sosednjih državah, kar bi bilo za okoljsko nesprejemljive rešitve nesmiselno.

Nadaljevanje postopka celovite presoje vplivov na okolje in priprave DPN bi pomenilo dodatne stroške in administrativno delo, postopek pa bi se, ob upoštevanju mnenj deležnikov, zaključil z negativno odločitvijo o sprejemljivosti vplivov plana na okolje, saj nobeno od predloženih gradiv ni izkazalo okoljske sprejemljivosti načrtovanih rešitev.

Prav tako je bil sklep o pripravi DPN sprejet na podlagi izhodišč, ki določajo, da se predvidijo ureditve za nadomestne habitate, ki po pravni praksi po 6(3) členu Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst, ne predstavljajo omilitvenih ukrepov, ampak izravnalne ukrepe (C-521/12- Briels in drugi).

Izravnalni ukrepi po Zakonu o ohranjanju narave so za območja evropskega ekološkega omrežja Natura 2000 lahko le ukrepi določeni v postopku prevlade javne koristi nad javno koristjo ohranjanja narave. Prevlada druge javne koristi je upravičena le v primeru, da ni alternativ izven tega območja. V navedenem primeru so alternativne rešitve na ostalih slovenskih rekah, kot npr. Sava še možne, prav tako je možno cilj obnovljivih virov doseči na druge načine, zato ni izpolnjen temeljni pogoj za postopek prevlade javne koristi nad javno koristjo ohranjanja narave. Namen prostorskih in okoljskih postopkov je iskanje sprejemljivih rešitev, kar v navedenem primeru ni bilo doseženo ker ministrstvu za okolje in prostor niso bile predložene okoljsko in družbeno sprejemljive rešitve, zato se priprava državnega prostorskega načrta ustavi.

V nadaljevanju podajamo tudi podatke o finančnih sredstvih, ki so bila že vložena v pripravo DPN, a niso bila strošek proračuna.

V primeru priprave državnega prostorskega načrta za HE Hrastje-Mota finančna sredstva za pripravo strokovnih podlag niso bila zagotovljena na Ministrstvu za infrastrukturo, ampak jih je na podlagi Sklepa o pripravi DPN za območje hidroelektrarne Hrastje-Mota zagotovil investitor, Dravske elektrarne Maribor d.o.o. (v nadaljnjem besedilu: DEM).

Ministrstvo za okolje in prostor je z dopisom št. 35009-2/2011-MOP/148/10921-03 z dne 28.1.2019 pozvalo DEM, da poda argumentirana dokazila o finančnih sredstvih, vloženih v pripravo državnega prostorskega načrta. Z dopisom z dne 4. 2. 2019 je DEM posredoval informacije z dokazili. Za pripravo 51 strokovnih podlag (geodetske meritve, študije, investicijski inženiring) so porabile 2.752.947, 65 €, za izvajanje 59 komunikacijskih aktivnosti 1.675.910,17€, za 64 dodatnih meritev, svetovanj, analizo smernic, inventarizacije, kartiranje in naravovarstveno vrednotenje habitatnih tipov, analize stanja, transport plavin in hidromorfološko dinamiko, meritve profilov, analizo zgodovinskih podatkov in druge študije pa 4.818.287,78 €.

Sklep o pripravi DPN je, poleg ciljev za zagotavljanje energije iz obnovljivih virov, določal tudi druge cilje oziroma ukrepe, kot so sanacija dna struge, regulacija podzemne vode in protipoplavni ukrepi. Ocenjujemo, da bi za te vodnogospodarske ukrepe, ki bi jih bilo potrebno izvesti tudi v primeru, da HE Hrastje-Mota na Muri ne bi bila zgrajena, bilo potrebno nameniti največ 18 milijonov evrov, oziroma, da izvedba teh ureditev ne dosega stroškov, ki bi nastali, če bi bili isti cilji doseženi v okviru izgradnje hidroelektrarne.